CELEX: 22014D0020
Language: sl
Date: 2014-02-14 00:00:00
Title: Sklep Skupnega odbora EGP št. 20/2014 z dne 14. februarja 2014 o spremembi Priloge XIII (Promet) k Sporazumu EGP

17.7.2014   
            
            
               SL
            
            
               Uradni list Evropske unije
            
            
               L 211/29
            
         SKLEP SKUPNEGA ODBORA EGP
   št. 20/2014
   z dne 14. februarja 2014
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 321/2013 z dne 13. marca 2013 o tehnični specifikaciji za interoperabilnost v zvezi s podsistemom „železniški vozni park – tovorni vagoni“ železniškega sistema v Evropski uniji in o razveljavitvi Odločbe Komisije 2006/861/ES (1) je treba vključiti v Sporazum EGP.
            
         
               (2)
            
            
               Uredba (EU) št. 321/2013 razveljavlja Odločbo Komisije 2006/861/ES (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XIII k Sporazumu EGP se spremeni:
   
               1.
            
            
               za točko 37m (Odločba Komisije 2008/164/ES) se vstavi naslednje:
               
                           „37n.
                        
                        
                           
                              32013 R 0321: Uredba Komisije (EU) št. 321/2013 z dne 13. marca 2013 o tehnični specifikaciji za interoperabilnost v zvezi s podsistemom ‚železniški vozni park – tovorni vagoni‘ železniškega sistema v Evropski uniji in o razveljavitvi Odločbe Komisije 2006/861/ES (UL L 104, 12.4.2013, str. 1).
                           Za namene tega sporazuma se določbe Uredbe uporabljajo z naslednjo prilagoditvijo:
                           V točki 7.4 Priloge k Uredbi se izraz ‚Finsko in Švedsko‘ nadomesti z izrazom ‚Finsko, Švedsko in Norveško‘, izraz ‚finskega in švedskega‘ pa se nadomesti z izrazom ‚finskega, švedskega in norveškega‘.“;
                        
                     
         
               2.
            
            
               besedilo točke 37l (Odločba Komisije 2006/861/ES) se črta.
            
         Člen 2
   Besedilo Uredbe (EU) št. 321/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 15. februarja 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 14. februarja 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 104, 12.4.2013, str. 1.
   
      (2)  UL L 344, 8.12.2006, str. 1.
   
      (3)  Navedena ni nobena ustavna zahteva.